
Comisia pentru agricultură, silvicultură, industrie alimentară şi servicii specifice
Bucureşti,       12.10.2015
Nr. 4c-4/470
Comisia pentru buget,

finanţe şi bănci

Bucureşti,     12.10.2015

Nr. 4c-2/504
BIROUL PERMANENT 

AL

CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru modificarea art. 16 din Legea apiculturii nr.383/2013, trimis cu adresa nr. PLx.418/2015 din 18 mai 2015 Comisiei pentru buget, finanţe şi bănci şi Comisiei pentru agricultură, silvicultură, industrie alimentară şi servicii specifice, înregistrat cu nr. 4c-4/285 din 19 mai 2015, respectiv 4c-2/507 din 18 mai 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Nini SĂPUNARU
	PREŞEDINTE,

Viorel ŞTEFAN 

RAPORT COMUN

asupra proiectului de Lege pentru modificarea 

art. 16 din Legea apiculturii nr.383/2013
(PLX 418/2015)
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond cu proiectul de Lege pentru modificarea art. 16 din Legea apiculturii nr.383/2013, trimis cu adresa nr. PLx.418/2015 din 18 mai 2015.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 12 mai 2015.

La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei juridice, de disciplină şi imunităţi, avizul favorabil al Comisiei pentru transporturi şi infrastructură precum şi punctul de vedere negativ al Guvernului.
Proiectul de lege supus dezbaterii are ca obiect de reglementare scutirea de la plata impozitului asupra mijloacelor de transport autopropulsate înregistrate sau înmatriculate în circulaţie care efectuează transportul stupilor în pastoral.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci  şi Comisia pentru agricultură, silvicultură, industrie alimentară şi servicii specifice şi-au desfăşurat lucrările în şedinţe separate.
Astfel,  Comisia pentru buget, finanţe şi bănci a examinat proiectul de lege în şedinţa din ziua de 30 septembrie 2015, iar Comisia pentru agricultură, silvicultură, industrie alimentară şi servicii specifice în şedinţa din 8 octombrie 2015. 

La dezbaterile Comisiei pentru agricultură, silvicultură, industrie alimentară şi servicii specifice şi la cele ale Comisiei pentru buget, finanţe şi bănci au participat, în calitate de invitaţi, în conformitate cu prevederilor art. 54 şi 55 din Regulamentul Camerei Deputaţilor, republicat, cu modificările şi completările ulterioare, din partea Ministerul Agriculturii şi Dezvoltării Rurale, doamna Simona Allice Man – secretar de stat, iar din partea Ministerului Finanţelor Publice domnul  Attila Gyorgy  - secretar de stat.
La lucrările Comisiei pentru agricultură, silvicultură, industrie alimentară şi servicii specifice au fost prezenţi 34 deputaţi din totalul de 36 de membri, iar la cele ale Comisiei pentru buget, finanţe şi bănci şi-au înregistrat prezenţa 32 deputaţi din totalul de 33 de membri.
În urma examinării proiectului de lege şi a opiniilor exprimate, deputaţii celor două Comisii au hotărât, cu unanimitate de voturi, să supună Plenului Camerei Deputaţilor respingerea proiectului de Lege pentru modificarea art. 16 din Legea apiculturii nr.383/2013 deoarece în noul Codul fiscal este deja reglementată scutirea impozitului pe mijloacele de transport folosite exclusiv pentru transportul stupilor în pastoral..

În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Nini SĂPUNARU 
	PREŞEDINTE,

Viorel ŞTEFAN

	SECRETAR,

Costel ŞOPTICĂ 
	SECRETAR,

Mihai Aurel DONŢU


Consilieri parlamentari:
Vasilica Popa

dr.Gabriela Amalia Ciurea

